BBIK วิ่งกว่า 2% ปิดดีลฮุบ 2 เทคคอมพานี โบรกอัพเป้าใหม่ 165 บ. ปรับกำไรปี 66-67 เพิ่ม
BBIK วิ่งกว่า 2% ราคาแตะ 123.50 บ. ขานรับประกาศดีล 1.6 พันลบ. ฮุบ 2 เทคคอมพานี เพิ่มประสิทธิภาพ-ลุ้นคว้างานใหญ่-ขยายฐานลูกค้า ฟากโบรกอัพราคาเป้าใหม่ 165 บ. ปรับกำไรปี 66-67 เพิ่ม คาดรับรู้รายได้ 2 ดีลใหม่ไตรมาส 2/66 
BBIK วิ่งกว่า 2% ปิดดีล 1.6 พันลบ. ฮุบ 2 เทคคอมพานี ฟากโบรกอัพราคาเป้าใหม่ 165 บ. ปรับกำไรปี 66-67 เพิ่ม คาดรับรู้รายได้ 2 ดีลใหม่ไตรมาส 2/66
2 ธ.ค. 2565

ผู้สื่อข่าวรายงานว่า วันนี้ (2 ธ.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ล่าสุด ณ เวลา 10:47 น. อยู่ที่ระดับ 124 บาท บวก 3 บาท หรือ 2.48% สูงสุดที่ระดับ 124.50 บาท ต่ำสุดที่ระดับ 122.50 บาท ด้วยมูลค่าซื้อขาย 57.81 ล้านบาท

โดยบล.ดาโอ (ประเทศไทย) ยังคงคำแนะนำ “ซื้อ” หุ้น BBIK แต่ปรับราคาเป้าหมายขึ้นเป็น 165 บาท (เดิม 145 บาท) อิง PEG ที่ 1.3 เท่า และมีมุมมองเป็นบวกจากการประชุมนักวิเคราะห์ (1 ธ.ค.) โดยมีประเด็นสำคัญ ได้แก่ 1) ประกาศ 2 ดีลใหม่ มูลค่าเงินลงทุน 1.2-1.6 พันล้านบาท เข้าถือหุ้น 100% ใน 1. VDD (บริษัทย่อยของ MFEC) ประกอบธุรกิจ software development ซึ่งจะช่วยเพิ่มขีดความสามารถบริการ DX ของ BBIK และ 2. Innoviz เป็นผู้นำระบบ ERP อันดับหนึ่งของ Microsoft Dynamic ซึ่งมองดีลดังกล่าวทำให้ BBIK สามารถขยายฐานลูกค้าใหม่ๆ ทั้งจากกลุ่มธุรกิจขนาดกลาง, SME และภาครัฐ ช่วยเพิ่มพนักงานขึ้นเป็นไม่ต่ำกว่า 750 คน จากปัจจุบันที่ 350 คน
ทั้งนี้ คาดว่าดีลดังกล่าวจะแล้วเสร็จในไตรมาส 1/66 โดยจะใช้กระแสเงินจากบริษัท, เงินกู้ และมีการประกาศเพิ่มทุน general mandate จำนวนไม่เกิน 10 ล้านหุ้น ซึ่งจะคิดเป็นไม่เกิน 10% จากจำนวนหุ้นชำระแล้วปัจจุบันที่ 100 ล้านหุ้น
อย่างไรก็ตามบล.ดาโอ (ประเทศไทย) ยังคงประมาณการกำไรปี 65 ที่ 130 ล้านบาท เติบโต 96% เมื่อเทียบจากปีก่อน แต่ปรับกำไรปี 66 ขึ้นจากเดิม 18% เป็น 252 ล้านบาท เติบโต 84% เมื่อเทียบจากปีก่อน และปรับกำไรปี 67 เพิ่มขึ้น 26% เป็น 365 ล้านบาท เติบโต 45% เมื่อเทียบจากปีก่อน จากการรวม 2 ดีลใหม่ ที่คาดว่าจะเริ่มรับรู้วายได้ตั้งแต่ไตรมาส 2/66
ขณะที่ประเมิน BBIK จะมีการเพิ่มทุน 5 ล้านหุ้น ที่ราคาเฉลี่ยไม่ต่ำกว่า 100 บาท ซึ่งจะเพียงพอต่อการเข้าซื้อกิจการได้ โดยกำไรยังเติบโตได้ดีกว่าผลของ dilution effect และเราปรับกำไรปี 65-68 ดีขึ้นเป็น +55% CAGR จากเดิม +45% CAGR
ด้านราคาหุ้น outperform SET + 28%/+77% ในช่วง 3 และ 6 เดือน จากกำไรที่ยังคงเติบโตสูงได้ต่อเนื่องทั้งนี้ ยังคงแนะนำ “ซื้อ” จากดีลใหม่ที่จะทำให้กำไรเติบโตได้ดีมากขึ้น ด้าน valuation ปัจจุบันเทรดที่ PER ปี 66 ที่ 50 เท่า ซึ่งเรามองว่าสมควรเทรดในระดับพรี่เมี่ยมจากกำไรที่เติบโตสูง ซึ่ง BBIK ยังอยู่ในช่วงเริ่มต้นของการเติบโต โดย PEG ปัจจุบันอยู่ที่ 0.93 เท่า ต่ำกว่าค่าเฉลี่ย peers ที่ 1.5 เท่า